André Breitenreiter

André Breitenreiter (s. 2. lokakuuta 1973 LangenhagenAndré Breitenreiter Transfermarkt-sivustolla ) on saksalainen jalkapallovalmentaja ja entinen keskikenttäpelaaja.André Breitenreiter Kickerin sivuilla Joulukuun lopusta 2024 lähtien hän on toiminut Hannover 96:n päävalmentajana. ==Ura== Breitenreiter pelasi yhteensä 144 ottelua Bundesliigassa edustaen Hamburger SV:tä, VfL Wolfsburgia ja SpVgg Unterhachingia. Hän pelasi lisäksi 101 ottelua 2. Bundesliigassa, jossa hänen seurojaan olivat Hannover 96 ja SpVgg Unterhaching. Breitenreiter voitti Saksan cupin Hannover 96:ssa kaudella 1991–1992.André Breitenreiter Fussballdaten-sivustolla Breitenreiter aloitti Regionalligan TSV Havelsen päävalmentajana tammikuussa 2011. Kahden ja puolen kauden jälkeen hän siirtyi valmentamaan 2. Bundesliigan SC Paderborn 07:ää kesällä 2013. Breitenreiter nosti ensimmäisen kautensa päätteeksi joukkueen Bundesliigaan.Ruppert, Alex: Paderborn's promotion shocks Germany. uefa.com 12.5.2015. Breitenreiterin ensimmäinen kausi Bundesliiga-valmentajana päättyi jumbosijaan, eikä piskuinen Paderborn onnistunut säilyttämään sarjapaikkaansa. FC Schalke 04 verpflichtet André Breitenreiter als Chef-Trainer. Schalke04 12.6.2015. Kauden 2014/15 jälkeen Breitenreiter nousi yllättäen FC Schalken päävalmentajaksi kaksivuotisella sopimuksella. Schalke osti Breitenreiterin ulos Paderbornista 500 000 eurolla. Hän oli jo Schalken 14. päävalmentaja viimeisen kymmenen vuoden aikana.Schalke appoint Andre Breitenreiter as head coach Breitenreiterin johdolla Schalke sijoittui Bundesliigassa viidenneksi jääden Mestarien liigan karsintoihin oikeuttavasta sijoituksesta kolmen pisteen päähän. Eurooppa-liigassa Schalke voitti lohkonsa, mutta putosi jo ensimmäisellä pudotuspelikierroksella hävittyään kotonaan FK Šah’tar Donetskille 3–0. Schalke purki Breitenreiterin sopimuksen kauden 2015/16 jälkeen.Schalke letting coach Andre Breitenreiter go after 1 season Maaliskuussa 2017 Breitenreiterista tuli 2. Bundesliigassa pelanneen Hannover 96:n päävalmentaja.96: Stendel muss gehen - Breitenreiter übernimmt Hannover ei hävinnyt Breitenreiterin alaisuudessa yhtään sarjaottelua ja sijoittui sarjassa toiseksi nousten takaisin Bundesliigaan kaudeksi 2017/18.Stuttgart und 96 steigen auf - 1860 in der Relegation Hannoverin Bundesliiga-kausi 2018/19 alkoi kahdella tasapelillä, mutta jatkui alavireisesti. Breitenreiter onnistui johdattamaan joukkueensa vain kahteen voittoon syyskauden aikana. Putoamiskamppailuun juuttunut Hannover erotti päävalmentajansa 27. tammikuuta 2019, kun joukkue oli kärsinyt murskaavan 5-1 tappion sarjakärki Borussia Dortmundille.Hannover zieht Reißleine: Breitenreiter muss gehen Kesäkuussa 2021 Breitenreiter palasi valmennustehtäviin sveitsiläisen FC Zürichin päävalmentajana.Offiziell! Neuer Job für Breitenreiter Hän luotsasi debyyttikaudellaan Zürichin ylivoimaisesti Sveitsin liigan mestariksi. Seuran historian 13. liigamestaruus, ja ensimmäinen 13 vuoteen, ratkesi neljä kierrosta ennen sarjakauden päättymistä.Mit Trainer Breitenreiter - FC Zürich Meister in der Schweiz Mestaruuskauden jälkeen Breitenreiter jätti Zürichin ja palasi Bundesliigaan tehtyään kaksivuotisen sopimuksen TSG Hoffenheimin kanssa.André Breitenreiter to become TSG's new head coach Hoffenheimissa Breitenreiter ei onnistunut tuloksellisesti edelliskauden tavoin. Kausi alkoi vahvasti ja kymmenen kierroksen jälkeen joukkue oli Bundesliigassa neljäntenä. Tämän jälkeen tulokset kuitenkin heikkenivät ja lokakuun puolivälin jälkeen Schalke ei voittanut yhtään Bundesliiga-ottelua vajoten putoamiskamppailuun. Lopulta seura erotti Breitenreiterin helmikuun alussa 2023.TSG relieve André Breitenreiter of his duties Helmikuussa 2024 Breitenreiter teki 2,5 vuoden sopimuksen Englannin Mestaruussarjan Huddersfield Townin kanssa.Andre Breitenreiter: Huddersfield Town appoint new head coach Joukkue voitti Breitenreiterin alaisuudessa vain kaksi ottelua ja putosi Englannin Ykkösliigaan kauden päätteeksi. Breitenreiter jätti seuran kauden jälkeen. Hän kritisoi joukkueen valmistautumista kauteen 2023/24 sanoen muun muassa, että joukkueen pelaajat olivat istuneet kesällä enemmän pubissa kuin olleet treenikentällä.Huddersfield boss Breitenreiter leaves after relegation Joulukuun lopussa 2024 Breitenreiter palasi Hannover 96:n päävalmentajaksi kauden loppuun ulottuvalla sopimuksella.André Breitenreiter übernimmt als Cheftrainer bei Hannover 96 == Saavutukset == * Sveitsin mestaruus: 2022 == Lähteet == Luokka:Saksalaiset jalkapalloilijat Luokka:Saksalaiset jalkapallovalmentajat Luokka:Vuonna 1973 syntyneet Luokka:Elävät henkilöt